[{"text_idx": "#000001", "text": "Mae lladron wedi dwyn nifer o gyfrifiaduron yn ystod lladrad o eglwys ar ddydd Nadolig yng Nghaerffili. Ceisiodd y lladron ddwyn se\u0302ff o'r eglwys hefyd, cyn ei adael ar o\u0302l yn y maes parcio."}, {"text_idx": "#000002", "text": "Cafodd yr heddlu eu galw gan aelod o'r cyhoedd ar o\u0302l dod o hyd i'r se\u0302ff tu allan i Eglwys St Martin's am 01:00 ar ddydd Gw\u0302yl San Steffan."}, {"text_idx": "#000003", "text": "Dywedodd y Parchedig Mark Greenaway-Robbins fod y digwyddiad wedi creu \"gofid\" ond roedd aelodau'r eglwys wedi cynnig eu cefnogaeth."}, {"text_idx": "#000004", "text": "Ychwanegodd mai ychydig iawn o ddifrod oedd wedi ei achosi, ac roedd yn falch nad oedd y se\u0302ff wedi ei ddwyn gan ei fod yn cynnwys cofnodion hanesyddol gwerthfawr yr eglwys."}, {"text_idx": "#000005", "text": "\"Yn naturiol mae'n creu gofid. Ond mae'r heddlu wedi bod yn wych ac mae'r aelodau wedi cynnig cymorth felly mae hynny wedi bod yn braf yn ystod yr holl beth\", meddai."}, {"text_idx": "#000006", "text": "Disgrifiodd Mike Todd, sy'n aelod o'r eglwys, ac oedd wedi cynnig cymorth i ddiogelu'r adeilad eto, fod y digwyddiad yn un \"gwarthus\"."}, {"text_idx": "#000007", "text": "\"Does neb wedi eu hanafu a dim ond colled fechan sydd wedi bod ond mae'n weithred gas i dorri i mewn i eglwys ar ddydd Nadolig\", meddai."}, {"text_idx": "#000008", "text": "Mae Heddlu Gwent yn ymchwilio."}, {"text_idx": "#000010", "text": "'Cyfle i bob disgybl siarad Cymraeg yn hyderus'"}, {"text_idx": "#000011", "text": "'Cymru wedi methu a\u0302 gwario \u00a3155m yn ystod Covid'"}, {"text_idx": "#000012", "text": "Clybiau'n pleidleisio o blaid newidiadau i fwrdd URC"}, {"text_idx": "#000019", "text": "Pafiliwn 20,000 o seddi 1893... a'r ddyled ddaeth wedyn"}]